Gymnázium svätého Tomáša Akvinského

Gymnázium svätého Tomáša Akvinského (skrátene GTA) je cirkevné katolícke gymnázium v Košiciach spravované kongregáciou sestier dominikánok. Vzniklo v roku 1991 ako štvorročné gymnázium a o päť rokov neskôr, v roku 1996, bolo rozšírené o triedu osemročného gymnázia. V súčasnosti opätovne prešlo na štvorročnú formu štúdia. Budovy Gymnázium sídli v dvoch navzájom prepojených budovách, ktoré pôvodne patrili ku kláštoru dominikánok. Novšia, funkcionalistická budova bola postavená v rokoch 1936 až 1937 podľa projektov českého architekta Rudolfa Brebtu. Budova bola postavená firmou košického inžiniera českého pôvodu Aloisa Nováka spoločne s Kostolom Krista Kráľa pri konvente sestier dominikánok, ktorý stojí mimo uličnej čiary vo dvore. Po dostavaní budovy tu bolo na jeseň roku 1938 zriadené Česko-slovenské dievčenské reálne gymnázium sestier dominikánok. Riaditelia školy Mgr. Anežka Sotoniaková Mgr. Edita Vozárová RNDr. Pavol Macko PaedDr. Anna Medvecká Zaujímavosti škola sa zapája do rôznych projektov a teleprojektov; momentálne je to projekt ESF "Premena tradičnej školy na modernú" pri škole pôsobí Centrum voľného času - M-Centrum škola má vlastný internát pre dievčatá i pre chlapcov v škole funguje GTA Rádio študenti sa môžu obrátiť na duchovného správcu školy od roku 1991 na škole pôsobí v rámci predmetu aplikovaná ekonómia študentská spoločnosť Galéria Referencie Externé odkazy Oficiálna stránka gymnázia